የመቐለና ኮምቦልቻ ኢንዱስትሪ ፓርኮች በሙሉ በባለሃብቶች ተይዘዋል
የመቐለና ኮምቦልቻ ኢንዱስትሪፓርኮች ሙሉ በሙሉ በባለሃብቶች መያዛቸውን የኢንዱስትሪ  ፓርኮች ልማት ኮርፖሬሽን አስታወቀ ።  የኢንዱስትሪ ፓርኮች ልማት ኮርፖሬሽን ዋና ሥራ አስፈፃሚ አቶ ሲሳይ ገመቹ ከዋልታ ቴሌቭዥን ጋር ባደረጉት ቆይታ እንደገለጹት የመቐለና የኮምቦልቻ ኢንደስትሪ ፓርኮች የመሥሪያና የማምረቻ  ቦታዎች ሙሉ በሙሉ በባለሃብቶች የተያዙ መሆናቸውን ገልጸዋል ።በሁለቱም የኢንዱስትሪ ፓርኮች ባለሃብቶቹ ተጨማሪ የመሥሪያ ቦታ እየጠየቁ እና እየተመቻቸላቸው እንደሆነ ሥራ አስፈጻሚው  ጠቁመዋል ፡፡መንግሥት ሼዶችን ከመገንባት ውጪ የለማ መሬት በማዘጋጀት በመቐለና ኮምቦልቻ ኢንዱስትሪ ፓርኮች ለባለሃብቶች እያቀረበ መሆኑንና ባለሃብቶችም በተሠጣቸው የለማ መሬት የራሳቸውን የማምረቻ ቦታ ግንባታ እንዲከናውኑ ምቹ ሁኔታዎች እየተፈጠሩላቸው መሆኑን አያይዘው ገልጸዋል ።  በተጨማሪም ግንባታቸው በመጠናቀቅ ላይ የሚገኙት የድሬዳዋ ፣የአዳማ ፣የጅማ ፣የቦሌ ለሚ ሁለትና የቂሊንጦ ኢንደስትሪ ፓርኮች በቀጣይ ሶስት ወራት ተጠናቀው ወደ ስራ እንዲገቡ ከፍተኛ ጥረት  እየተደረገ እንደሆነም ሥራ አስፈጻሚው ገልፀዋል፡፡